אביב מתעורר (מחזמר)

אביב מתעורר (באנגלית: Spring Awakening) הוא מחזמר-רוק עם מוזיקה מאת דאנקן שייק, מילים ומחזה מאת סטיבן סאטר. המחזמר מבוסס על המחזה הגרמני "האביב מתעורר" משנת 1891 מאת פרנק ודקינד. עלילת המחזמר, המתרחשת בגרמניה של סוף המאה ה-19, מספרת את סיפור התבגרותם המינית של קבוצת בני נוער, על רקע מוזיקת רוק ורוק אלטרנטיבי.

המחזמר הועלה לראשונה בברודוויי ב-10 בדצמבר 2006, לאחר שעבר גלגולים שונים, לרבות העלאה באוף ברודוויי, מאז נהגה לראשונה בסוף שנות ה-90. צוות השחקנים המקורי כלל את ג'ונתן גרוף, ליאה מישל, סקיילר אסטין, קרלה ביאנקו וג'ון גלאגר ג'וניור, בעוד הצוות הקריאטיבי של ההפקה כלל את הבמאי מיכאל מאייר ואת הכוריאוגרף ביל ט' ג'ונס. הפקת ברודוויי המקורית זכתה בשמונה פרסי טוני, לרבות המחזמר הטוב ביותר, הבמאי הטוב ביותר, המחזה הטוב ביותר, הלחן הטוב ביותר והשחקן הטוב ביותר. כמו כן, ההפקה זכתה בארבעה פרסי Drama Desk, ואלבום המחזמר בביצוע צוות השחקנים המקורי זכה בפרס גראמי. בשנת 2015 עלתה בברודוויי הפקה מחודשת של המחזמר, שהייתה מועמדת בעצמה לשלושה פרסי טוני.

בעקבות ההצלחה של ההפקה בברודוויי הועלו הפקות נוספות ברחבי העולם, לרבות הפקה בווסט אנד של לונדון שזכתה בארבעה פרסי אוליבייה, בהם פרס המחזמר הטוב ביותר. בישראל עלה המחזמר בתיאטרון בית ליסין בשנת 2010 בכיכובם של עידו בר-טל בתפקיד מלכיור, נינט טייב בתפקיד וונדלה ועידו רוזנברג בתפקיד מוריץ.
__תוכן_עניינים__
תקציר העלילה

דמויות ושחקנים
הדמותהפקת ברודוויי המקוריתהפקת סיבוב ההופעות המקורי בארצות-הבריתהפקת לונדון המקוריתהפקת ישראל המקורית2010הפקת ברודוויי המחודשת מלכיורג'ונתן גרוף קייל ריאבקו אניירין ברנרדעדו ברטל אוסטין פ. מקנזי וונדלהליאה מישל כריסטי אלטומאר  שרלוט ווייקפילד נינט טייב סנדרה מיי פרנק, קייטי בואק מוריץג'ון גלאגר ג'וניור בלייק בשוף איוואן רהוןעידו רוזנברג דניאל נ' דורנט, אלכס בוניאלו אילזה לורן פריצ'רד (לולו)  סטפי דידומניקנטוניו (סטפי די)  לוסי מאי בארקר הילה זיתוןקריסטה רודריגז הנסכן ג'ונתן ב. רייט אנדי מיאנטוס ג'יימי בלאקלי אלון לוי/גלעד קמחיאנדי מיאנטוס מרתה לילי קופר  שרה האנט  היילי גאליבן דיקלה הדר טרשל אדמונדקת'רין גלההר ארנסט גדעון גליק  בן מוס  הארי מקנטייר  עומר שיש ג'ושוע קסטילדניאל דייוויד סטיוארט גבר מבוגר סטיבן ספינלה  הנרי סטרם ריצ'רד קורדרייוסי טולדו ראסל הארווארדפטריק פייג' אישה מבוגרת כריסטין אסטברוק  אנג'לה ריד  סיאן תומאס  דנה שריירמרלי מטליןקמרין מנהיים גאורגסקיילר אסטין מט שינגלדקר  ג'וס סלוביק דניאל אפרת אלכס וויז אוטו בריאן צ'ארלס ג'ונסון  אנתוני לי מדינה  אד ג'ודג' יניב לוי מיילס ברבהשון גרנדילו אנה פיבי סטרולה  גבריאל גרזה  נטשה בארנס רויטל זלצמן אלי סטוקר תיאה רמי זקן  קימיקו גלן  אוולין הוקינס טל-יה יהלומי אמליה הנסלי מליטה         לורן לואיזגרטה         אלכסנדרה וינטר

שירים
מערכה ראשונה
 מס'  שם השיר במקור  ביצוע 1  Mama Who Bore Me  וונדלה 2  Mama Who Bore Me (Reprise)  הבנות 3  All That's Known  מלכיור 4  The Bitch of Living  הבנים 5  My Junk  הבנות והבנים (למעט אילזה) 6  Touch Me  הבנים והבנות 7  The Word of Your Body  וונדלה, מלכיור 8  The Dark I Know Well  מרתה, אילזה 9  And Then There Were None  מוריץ והבנים 10  The Mirror-Blue Night  מלכיור והבנים 11  I Believe  הבנים והבנות

מערכה שנייה
 מס'  שם השיר במקור  ביצוע 1  The Guilty Ones  וונדלה, מלכיור, הבנים הבנות 2  Don't Do Sadness/Blue Wind  מוריץ, אילזה 3  Left Behind  מלכיור, הבנים והבנות 4  Totally Fucked  מלכיור והלהקה (למעט מוריץ) 5  The Word of Your Body (Reprise)  הנסכן, ארנסט, הבנים והבנות 6  Whispering  וונדלה 7  Those You've Known  מוריץ, וונדלה, מלכיור 8  The Song of Purple Summer  אילזה והלהקה

רקע
טרם עלייתו של המחזמר באוף ברודוויי, דאנקן שייק חיבר מספר הדגמות של שירים עבור הקונספט המקרי של אביב מתעורר. באותה תקופה, עלילת המחזמר הייתה נאמנה יותר לעלילת המחזה המקורי. סטיבן סטאר ודנקן שייק התכוונו במקור ששיר "I Believe" יסתיים בצרחה של וונדלה בזמן שמלכיאור אונס אותה, אבל החליטו לשנות את העלילה כי רצו שהסצנה תביע יותר אהבה בין שתי הדמויות. השיר "All That's Known" החליף שיר ששמו "All Numb", שהוחלט להסירו משום ששני השירים עסקו באותו נושא והבמאים היו צריכים לקצר את משך הזמן המופע.

שיר בשם "A Comet on Its Way" הוחלף על ידי השיר "The Bitch of Living". אף על פי ששני השירים עוסקים באותו נושא בסיסי, שייק חשב ש-"The Bitch of Living", בהיותו אופטימי יותר, מתאים יותר להצגה. השיר "Those You've Known" החליף שיר בשם "The Clouds Will Drift Away", שירד כי שייק רצה שהשיר המבוצע על ידי שלוש דמויות ראשיות יהיה דומו ברוחו לשיר "All That's Known". במקור, השיר "Mama Who Bore Me (Reprise)" היה אמור להיות מבוצע מיד לאחר השיר "Touch Me". שיר נוסף, ששמו "Great Sex" (שהיה אמור להתבצע אחרי "Mama Who Bore Me (Reprise)"), גם כן ירד מהמחזמר משום שהבמאים חשבו שהשיר עוסק בצורה מפורשת יותר מדי בנושא של ההצגה. השיר היה אמור להיות מבוצע במהלך סצנת האוננות של הנסכן, אבל השיר ירד והסצנה עברה להיות מבוצעת במהלך השיר "My Junk". כמו כן, בגרסה מוקדמת של המחזמר, השיר "The Dark I Know Well" היה אמור להיות מבוצע על ידי תיאה, אך בסופו של דבר הוא הפך לדואט בין מרתה לבין אילזה.

הפקות
בטרם ההפקה הגיע לברודוויי, אביב מתעורר פותח במסגרת מספר סדנאות, הוצג במספר קונצרטים ושוכתב מחדש במשך שבע שנים, לרבות סדנאות ב-La Jolla Playhouse בסן דייגו, Roundabout Theatre Company, וקונצרט במרכז לינקולן בפברואר 2005 בחסות השחקן/מפיק טום הולס. המחזמר הוצג לראשונה באוף ברודוויי ב-Atlantic Theater Company ב-19 במאי 2006 שם רץ עד ל-5 באוגוסט 2006.

הפקת ברודוויי המקורית
המחזמר הוצג לראשונה בברודוויי ב-Eugene O'Neill Theatre ב-10 בדצמבר 2006, שם הוצג עד ל-18 בינואר 2009, לאחר 859 הופעות ו-29 הצגות הרצה. את ההפקה ביים מייקל מאייר עם כוריאוגרפיה של ביל ט' ג'ונס, עיצוב תלבושות של סוזן הילפרטי, עיצוב תפאורה של כריסטין ג'ונס ועיצוב תאורה של קווין אדמס. המחזמר קיבל ביקורות חיוביות כמעט פה אחד, ובמהירות החזירה את ההשקעה הראשונית, בשווי 6 מיליון דולר, ב-27 באוגוסט 2007

חברת התקליטים Decca Broadway הוציאה לאור אלבום של הקלטת שירי המחזמר בביצוע צוות השחקנים המקורי ב-12 בדצמבר 2006, שזכה בפרס גראמי לאלבום המחזמר הטוב ביותר לשנת 2008. בשנת 2008, הגיטרה שבה דאנקן שייק הלחין את שירי המחזמר נכללה בתערוכה שהוצגה בספריית העיר ניו יורק תחת השם: "Writing to Character: Songwriters & the Tony Awards".

הפקת לונדון המקורית
ממוזער|שמאל|אביב מתעורר בלונדון, 2009.
ההפקה הלונדונית החלה ב-23 בינואר 2009 ב-Lyric Hammersmith, משם הועברה ל-Novello Theatre ב-21 במרץ 2009, שם הוצגה עד ל-30 במאי 2009. הפקה זו זכתה בארבעה פרסי לורנס אוליבייה, לרבות עבור המחזמר החדש הטוב ביותר.

הפקת ברודוויי המחודשת
בספטמבר 2014, הועלתה הפקה מחודשת של המחזמר ב-Rosenthal Theater על ידי Deaf West Theatre (תיאטרון בצפון הוליווד, לוס אנג'לס המעלה הפקות עבור בעלי לקויות שמיעה) בבימויו של מייקל ארדן. הרעיון הובא לראשונה לארדן על ידי הארוס שלו דאז, אנדי מיאנטוס, שגילם את דמותו של הנסכן בהפקת סיבוב ההופעות הראשון בארצות הברית של המחזמר. צוות השחקנים של הפקה זו כלל הן שחקנים חירשים והן שחקנים שומעים, שביצעו את ההצגה בשפה האנגלית ובשפת הסימנים באופן סימולטני. כאשר ההפקה הועברה למרכז ואליס אננברג לאמנויות הבמה שבבוורלי הילס באביב 2015, שם היא הוצגה החל מ-21 במאי 2015 ועד ל-14 ביוני 2015, מינטוס וקריסטה רודריגז הצטרפו להפקה, וגילמו את הנסכן ואילזה, בהתאמה.

ב-1 ביולי 2015 פורסם כי ההפקה תמשיך לברודוויי, שם תוצג ב-Brooks Atkinson Theatre בסתיו 2015 למשך תקופה מוגבלת. הפקה זו, אותה הפיקו קן דבנפורט, האנטר ארנולד וקודי לאסן, היא ההופעה המחודשת הראשונה של אביב מתעורר בברודוויי. כל צוות היוצרים הקריאטיביים של ההפקה בלוס אנג'לס עברו איתה לברודוויי, ואליהם נוספו מרלי מטלין, קמרין מנהיים, פטריק פייג' וראסל הארווארד שגילמו את דמויות המבוגרים, וכן רוברט אריזה, ליזי קואסטה, ואן יוז ורן כשחקני הלהקה. הצגות ההרצה של המחזמר החלו ב-8 בספטמבר 2015; ערב הבכורה הרשמי של ההפקה התקיים ב-27 בספטמבר 2015. ההפקה ירדה ב-24 בינואר 2016.

ההפקה זכתה לביקורות חיוביות פה-אחד. בסקירתו ב"ניו יורק טיימס", צ'ארלס אישרווד כתב שזוהי "הפקה מהמעלה הראשונה". סוכנות הידיעות AP כינתה את ההפקה "ניצחון טהור", והמגזין "ניו יורק" כינה אותה "מבריקה ויפה".

ההפקה המחודשת של אביב מתעורר התמקדה בהפיכת התיאטרון וברודוויי לנגישים לאנשים בעלי לקויות. בנוסף להשתתפות שחקנים חירשים, המחזמר כלל, לראשונה בתולדות ברודוויי, הופעה של שחקן בכיסא גלגלים – השחקנית אלי סטרוקר.{{הערה|{{Cite web|title = 'Spring Awakenings Stroker Bway's first wheelchair actor|url = http://www.nydailynews.com/entertainment/theater-arts/ali-stroker-broadway-history-spring-awakening-article-1.2361740|website = NY Daily News|access-date = 2016-02-23}}}} אביב מתעורר הייתה גם ההפקה הראשונה של ברודוויי שהונגשה לחובבי תיאטרון עיוורים.

ב-15 בינואר 2016, המפיקים של אביב מתעורר, בשיתוף עם The Broadway League (איגוד אנשי תעשיית התיאטרון של ברודוויי), ערכו יום עיון בשם "כיצד להפוך את ברודוויי לנגישה יותר", בהשתתפות חברי קהילת בעלי לקויות. הדובר המרכזי באירוע זה היה טימותי שרייבר, יו"ר ספיישל אולימפיקס.

הפקות נוספות
פרט להפקות בברודוויי ובלונדון, המחזמר הועלה בצורה מקצועית גם בסיבובי הופעות בארצות הברית ובממלכה המאוחדת, וכן על ידי הפקות מקומיות במדינות רבות נוספות ברחבי העולם, לרבות באוסטריה, אוסטרליה, ארגנטינה, ברזיל, הונגריה, הפיליפינים, יפן, ישראל, מלטה, סלובניה, פינלנד, צ'כיה ושוודיה.

במדיות אחרות
בסדרת הטלוויזיה "90210", מספר הפרקים הראשונים בסדרה מציגים את בית הספר וכמה מדמויות הסדרה בעודם מתכוננים, ובסופו של דבר מציגים את אביב מתעורר. בין השירים המבוצעים בתוכנית: "Mama Who Bore Me" ו-"The Bitch of Living''". את התפקידים הראשים במחזמר מבצעים אנני וילסון (שניי גריימס) וטיי (אדם גרגורי).

בשנת 2008, במשך מספר פרקים של אופרת הסבון האוסטרלית "קרוב רחוק", המחזמר נכלל בסילבוס של תלמידי בית ספר התיכון של סאמר ביי, דבר המעורר מחלוקת.

בסמל של תוכנת המצגות Keynote של אפל נעשה שימוש במילות השיר "The Bitch of Living".

פרסים ומועמדויות
הפקת ברודוויי המקורית
 שנה טקס הפרס קטגוריה מועמד/ת/ים תוצאה 2007 פרס טוני המחזמר הטוב ביותר  המחזה הטוב ביותר עבור מחזמר סטיבן סיטר  המוזיקה המקורית הטובה ביותר דאנקן שייק, סטיבן סיטר  השחקן הראשי הטוב ביותר במחזמר ג'ונתן גרוף  השחקן הטוב ביותר במחזמר ג'ון גלאגר ג'וניור  הבמאי הטוב ביותר במחזמר מייקל מאייר  הכוריאוגרפיה הטובה ביותר ביל ט. ג'ונס  ניצוח התזמורת הטוב ביותר דאנקן שייק  עיצוב התפאורה הטוב ביותר כריסטין ג'ונס  עיצוב התלבושות הטוב ביותר סוזן הילפרטי  עיצוב התאורה הטוב ביותר קווין אדמס  Drama Desk Award המחזמר הטוב ביותר  המחזה הטוב ביותר עבור מחזמר סטיבן סיטר  השחקן הטוב ביותר במחזמר ג'ון גלאגר ג'וניור  ג'ונתן גרוף  השחקנית הטובה ביותר במחזמר ליאה מישל  הבמאי הטוב ביותר במחזמר מייקל מאייר  הכוריאוגרפיה הטובה ביותר ביל ט. ג'ונס  ניצוח התזמורת הטוב ביותר דאנקן שייק  המוזיקה הטובה ביותר דאנקן שייק  מילות השירים הטובות ביותר סטיבן סיטר  Lucille Lortel Award המחזמר הטוב ביותר (זכייה משותפת עם המחזמר In the Heights)  הבמאי הטוב ביותר מייקל מאייר  הכוריאוגרפיה הטובה ביותר ביל ט. ג'ונס  עיצוב התלבושות הטוב ביותר סוזן הילפרטי  עיצוב התאורה הטוב ביותר קווין אדמס  עיצוב הקול הטוב ביותר בריאן רונן  Drama League Award ההופעה הטובה ביותר במחזמר  פרס מצוינות בבימוי על שם ג'וליה הנסן מייקל מאייר  ההופעה הטובה ביותר ג'ון גלאגר ג'וניור  ג'ונתן גרוף  Theatre World Award ג'ונתן גרוף  New York Drama Critics' Circle המחזמר הטוב ביותר  Outer Critics Circle Award המחזמר הטוב ביותר בברודוויי  הלחן הטוב ביותר  במאי מחזמר הטוב ביותר מייקל מאייר  פרס אובי מוזיקה וכוריאוגרפיה ביל ט. ג'ונס  2008 פרס גראמי אלבום הקלטת מחזמר הטוב ביותר 

הפקת לונדון המקורית
 שנה טקס הפרס קטגוריה מועמד/ת/ים תוצאה 2010 פרס אוליבייה המחזמר הטוב ביותר  השחקן הטוב ביותר במחזמר אניירין ברנרד  השחקנית הטובה ביותר במחזמר שרלוט וייקפילד  שחקן המשנה הטוב ביותר במחזמר איוואן רהון  הכוריאוגרפיה הטובה ביותר בתיאטרון ביל ט. ג'ונס  עיצוב תאורה הטוב ביותר קווין אדמס  עיצוב קול הטוב ביותר בראיין רונאן 

הפקת ברודוויי המחודשת 2015
 שנה טקס הפרס קטגוריה מועמד/ת/ים תוצאה2015Ovation Awardsעבור ההופעות בלוס אנג'לסההפקה הטובה ביותר של מחזמר (תיאטרון אינטימי)תיאטרון Deaf Westההפקה הטובה ביותר של מחזמר (תיאטרון גדול)מרכז Wallis Annenberg צוות האנסמבל הטוב ביותר במחזמרהכוריאוגרפיה הטובה ביותרספנסר ליףהבימוי המוזיקלי הטוב ביותרג'ארד סטייןהבימוי הטוב ביותר במחזמרמיכאל ארדןהשחקן הראשי הטוב ביותר במחזמראוסטין מקנזיהשחקנית הראשית הטובה ביותר במחזמרסנדרה מיי פרנקהשחקן הטוב ביותר במחזמראנדי מיאנטוסהשחקנית הטובה ביותר במחזמרקריסטה רודריגזעיצוב התאורה הטוב ביותר (תיאטרון אינטימי)טראוויס האגנבוךעיצוב התאורה הטוב ביותר (תיאטרון גדול)בן סטנטוןעיצוב התפאורה הטוב ביותר (תיאטרון גדול)דיין לפרייעיצוב הקול הטוב ביותר (תיאטרון אינטימי)פיליפ אלןעיצוב הווידאו הטוב ביותרלוסי מקינון2016פרס טוניההפקה המחודשת הטובה ביותר עבור מחזמרהבימוי הטוב ביותר במחזמרמיכאל ארדןעיצוב התאורה הטוב ביותר עבור מחזמרבן סטנטון Drama Desk Awardsההפקה המחודשת הטובה ביותר עבור מחזמרהבימוי הטוב ביותר במחזמרמיכאל ארדןהכוריאוגרפיה הטובה ביותרספנסר ליףעיצוב התאורה הטוב ביותרבן סטנטוןDrama League Awardההפקה המחודשת הטובה ביותר עבור מחזמר (ברודוויי או אוף-ברודוויי)פרס "תרומה ייחודית לתיאטרון"תיאטרון Deaf WestTheatre World Awardsדניאל דוראנטאוסטין מקנזיOuter Critics Circle Awardההפקה המחודשת הטובה ביותר עבור מחזמר (ברודוויי או אוף-ברודוויי)הבימוי הטוב ביותר במחזמרמיכאל ארדןהכוריאוגרפיה הטובה ביותרספנסר ליףעיצוב התאורה הטוב ביותר (מחזה או מחזמר)בן סטנטוןעיצוב הווידאו הטוב ביותר (מחזה או מחזמר)לוסי מקינוןFred and Adele Astaire Awardsהרקדנית הטובה ביותרסנדרה מיי פרנקהכוריאוגרפיה הטובה ביותרספנסר ליף

עיבוד קולנועי
בשנת 2010, כותב השירים/המחזאי סטיבן סאטר אמר ל-Playbill.com כי הפקת עיבוד קולנועי של "אביב מתעורר" עשויה להתחיל באירופה באביב 2013. בשנת 2012, דאנקן שייק אמר ל-Broadwayworld.com כי הסרט נמצא בשלבי פיתוח, אבל לא הכל היה במקום עדיין. במרץ 2014 הוכרז כי נבחרו מפיק ובמאי, עם Playtone כחברת ההפקה, והסרט יכלול שיר חדש, שלא הופיע קודם לכן במחזמר הבימתי. אאוליאי קרוולהו, אנזל אלגורט, מייזי וויליאמס וטום פטנר הוכרזו ב-15 בספטמבר 2019 בתפקידים של וונדלה, מלכיור, אילסה ומוריץ לסירוגין. חוץ מקרוולהו עוד לא הוכח רשמית שוויליאמס, אלגורט או פטנר יופיעו בסרט.

קישורים חיצוניים




הערות שוליים

קטגוריה:זוכי פרס גראמי
קטגוריה:מחזות זוכי פרס טוני
קטגוריה:מחזות זמר להט"ב
קטגוריה:מחזות זמר מבוססי מחזות
קטגוריה:מחזות משנות ה-2000
קטגוריה:זוכי פרס טוני למחזמר הטוב ביותר
קטגוריה:מחזות זמר